
REGULAMENT TAXE SPECIALE
Reglementări generale
1. In sensul Legii nr. 273/2006 privind finanțele publice locale și a prezentei hotărâri, taxele speciale sunt instituite de Consiliul Local pentru funcționarea unor servicii publice create în interesul persoanelor fizice și juridice care se folosesc de serviciile publice pentru care s-au instituit taxele speciale.
2.  Taxele speciale se stabilesc în baza propunerilor facute de serviciile si compartimentele existente la nivelul Comunei Bănești.
3. Taxele speciale se instituie de către Consiliul Local în următoarele condiții:
· Taxele speciale se încasează numai de la persoane fizice și juridice care beneficiază de serviciile oferite;
·  Cuantumul taxelor speciale se stabilește anual prin hotărâre a Consiliului Local.  
În caz de rezolvare peste termenul stabilit sau nerezolvare a cererii depuse de contribuabilii persoane fizice sau juridice, taxa achitată anticipat se restituie sau se compensează, după caz, cu alte obligații ale bugetului local.
 Scutirile de la plata taxelor speciale pentru servicii prestate în regim de urgentă se aplică conform art. 485 din Legea 227/2015 privind Codul Fiscal.  
Pentru prestarea unor servicii și pentru eliberarea unor documente de către Primăria Comunei Bănești în interesul persoanelor fizice și juridice se stabilesc taxe speciale, astfel:
A. Taxa specială pentru oficierea căsătoriilor în afara programului normal de lucru al Primăriei sau oficierii casătoriei în afara sediului instituției;
Taxa se achită anticipat, prin virament în contul instituției deschis la Trezoreria Câmpina sau în numerar la casieria Primăriei Comunei Bănești odata cu depunerea actelor în vederea căsătoriei și se utilizează pentru creșterea calității serviciului public specific, prin achiziția de materiale, obiecte de inventar și deplasări.



B. Taxa specială pentru eliberarea certificatului de atestare fiscală în aceeași zi cu data depunerii cererii;
Toți contribuabilii persoane fizice / juridice datorează o taxă pentru eliberarea în regim de urgentă a certificatului de atestare fiscală, în aceeași zi cu cea a depunerii cererii în cazul în care documentația necesară depusă este completă și corectă. 
Taxa se achită anticipat prin virament în contul instituției deschis la Trezoreria Câmpina sau în numerar la casieria Primăriei Comunei Bănești odată cu depunerea cererii de eliberare a certificatului fiscal, iar veniturile realizate vor fi utilizate de către Compartimentul Impozite și Taxe Locale pentru cresterea calității serviciului public specific, prin achiziția de active fixe corporale și necorporale, materiale, obiecte de inventar.
C. Taxa specială eliberare copii documente din arhiva instituției;
Se procedează la primirea cererii  pentru eliberarea de documente din arhiva instituției și se eliberează copia actului solicitat cu mențiunea “conform cu originalul”.
D. Taxă specială pentru eliberarea de adeverințe în regim de urgență (24 ore);
Se procedează la primirea cererii pentru întocmirea adeverinței de rol agricol, verificarea datelor declarate în registrul agricol, tehnoredactarea și trasmiterea adeverinței de rol agricol pentru semnat la secretarul Comunei Bănești și primar și eliberarea adeverinței de rol către solicitant.
Taxele de la punctele C și D se achita anticipat prin virament în contul instituiei deschis la Trezoreria Câmpina sau în numerar la casieria Primăriei Comunei Bănești odată cu depunerea cererii, iar veniturile realizate se utilizează pentru menținerea în parametrii optimi a sistemului informatic și asigurarea consumabilelor pentru acesta, precum și achizitia de active fixe corporale și necorporale, materiale, obiecte de inventar.
E. Taxa specială pentru certificarea conformitații documentelor;
F. Taxa specială privind vizarea documentelor; 
Taxele de la punctele E, F și G se achită anticipat prin virament în contul instituției deschis la Trezoreria Câmpina sau în numerar la casieria Primăriei Comunei Bănești odată cu depunerea cererilor, iar veniturile realizate vor fi utilizate de către Compartimentele din cadrul Primăriei Comunei Bănești pentru cresterea calității serviciului public specific, prin achiziția de  materiale și obiecte de inventar.
G. Taxa specială înregistrare/ prelungire/ adițional contract arendare/ concesiune/ comodat;
Depunerea la compartimentul Registrul Agricol și Cadastru a trei exemplare de contracte de arendare/ concesiune/ comodat și a celorlalte acte doveditoare care fac obiectul contractelor de arendare/ concesiune/ comodat, verificarea datelor din contracte, înregistrarea contractelor în registrul special, deshiderea rolului agricol pentru arendași, după caz și notarea actului în registrul agricol, verificarea rolului arendatorului, eliberarea a două exemplare din cotractele de arendare/ concesiune/ comodat.
Taxa se achită anticipat prin virament în contul instituției deschis la Trezoreria Cămpina sau în numerar la casieria Primăriei Comunei Bănești odată cu depunerea documentelor, iar veniturile realizate se utilizează pentru menținerea în parametrii optimi a sistemului informatic și asigurarea consumabilelor pentru acesta.
H. Taxa masuratoare pentru terenurile existente în planurile parcelare (cu ruleta); 
Taxa se achită anticipat prin virament în contul instituției deschis la Trezoreria Câmpina sau în numerar la casieria Primăriei Comunei Bănești odată cu depunerea cererii pentru efectuarea măsuratorii, iar veniturile realizate se utilizează pentru creșterea calității serviciului public specific prin achiziții de materiale și obiecte de inventar.
I. Taxa eliberare istoric de rol fiscal/ istoric de rol agricol;
Primirea cererii pentru eliberarea istoricului de rol, verificarea datelor inscrise în rol, tehnoredactarea istoricului de rol, trasmiterea acestuia la semnat la secretarul Comunei Bănești și primar și eliberarea istoricului de rol către solicitant.
Taxa se achită anticipat prin virament în contul instituției deschis la Trezoreria Câmpina sau în numerar la casieria Primăriei Comunei Bănești odată cu depunerea documentelor, iar veniturile realizate se utilizează pentru menținerea în parametrii optimi a sistemului informatic și asigurarea consumabilelor pentru acesta.
J. Taxa pentru eliberarea Anexei 24 ( 24 de ore de la depunerea dosarului complet);
Primirea cererii și documentelor doveditoare pentru eliberarea  Anexei 24 la Compartimentul Registrul Agricol, verificarea datelor din registrul agricol, redactarea Anexei 24 cu bunurile detinute, trasmiterea Anexei 24 pentru semnare la secretarul Comunei Bănești  si eliberarea acesteia către solicitant.
Taxa se achită anticipat prin virament în contul instituției deschis la Trezoreria Câmpina sau în numerar la casieria Primăriei Comunei Bănești odată cu depunerea documentelor, iar veniturile realizate se utilizeaza pentru creșterea calității serviciului public specific prin achiziții de materiale și obiecte de inventar.
K. Taxa eliberare atestat de producator în regim de urgentă (2 zile lucratoare);
L. Taxa vizare anuală a carnetului de producator; 

M. Taxa specială pentru recuperarea costurilor serviciilor de copiere a documentelor;
Plata acestei taxei se face anticipat prin virament în contul instituției deschis la                             Trezoreria Câmpina sau în numerar la casieria Primăriei Comunei Bănești, iar sumele obținute din aceasta taxă vor fi utilizate pentru achiziționarea de material specific activității de multiplicare și întreținere a aparaturii.

N. Taxă întocmire documentație autorizație tăiere nuc;
O. Taxă întocmire documentație și eliberare documente pentru vânzarea terenurilor din extravilan, conform Legii 17/2014;
Taxele se achită anticipat prin virament în contul instituției deschis la Trezoreria Câmpina sau în numerar la casieria Primăriei Comunei Bănești odată cu solicitării, iar veniturile realizate se utilizează pentru funcționarea serviciului public specific prin achiziții de materiale și obiecte de inventar.
P. Taxa placuțe și certificate de înregistrare vehicule neînmatriculate;
Taxa se achită anticipat prin virament în contul institutiei deschis la Trezoreria Câmpina sau în numerar la casieria Primăriei Comunei Bănești, odată cu depunerea cererii de înregistrare a vehiculului, iar veniturile realizate se utilizează pentru achiziția de placuțe, certificate de înregistrare, asigurarea consumabilelor și serviciul de curierat.
Q. Taxa specială pentru eliberarea certificatelor de urbanism în termen redus;
Taxele de urgenţă se aplică numai în cazul în care persoanele fizice sau juridice care solicită eliberarea documentului în regim de urgenţă. 
Termenul pentru eliberarea în regim de urgență a certificatului de urbanism curge de la depunerea documentației complete conform normelor legale în vigoare.
Taxa de urgență instituita este suplimentară taxelor pentru eliberarea documentelor în regim normal, stabilite conform Hotărârii Consiliului Local și a Codului Fiscal.
Taxa specială instituită se utilizează pentru acoperirea cheltuielilor efectuate pentru finanţarea cheltuielilor de funcționare (achiziționarea și întreţinerea echipamentelor IT, birotică, mobilier, dotări).
R. Taxa specială pentru eliberarea autorizațiilor de construire/desființare în termen redus;
Taxele de urgenţă se aplică numai în cazul în care persoanele fizice sau juridice solicită eliberarea documentului în regim de urgenţă. 
Termenele pentru eliberarea în regim de urgență autorizațiilor de construire/desființare curg de la depunerea documentației complete conform normelor legale în vigoare.
Taxele speciale instituite se utilizează pentru acoperirea cheltuielilor efectuate pentru finanţarea cheltuielilor de funcţionare (achizitionarea şi intreţinerea echipamentelor IT, birotică, mobilier, dotări).
S. Taxa pentru eliberarea certificatului de atestare a edificării/ extinderii construcțiilor în termen redus (eliberat în 5 zile lucratoare de la data înregistrării documentației) ;
Se procedează la primirea cererii și a documentației necesare pentru eliberarea certificatului de atestare a edificării/ extinderii construcțiilor, verificarea documentelor cu datele din arhiva instituției, întocmirea certificatului de atestare a edificării/ extinderii construcțiilor, trasmiterea la semnat la primarul Comunei Bănești și eliberarea acestuia către solicitant. 
T. Taxa pentru înregistrarea certificatelor de performanța energetică;
U. Taxa pentru eliberarea avizului administratorului drumurilor locale;
V. Taxa pentru aviz spargere carosabil;
W. Taxa aviz de oportunitate aprobat de primarul comunei Bănesti;
X. Taxa valorificare planuri (format analogic);
Y. Taxa valorificare planșe documentații urbanistice și de amenajarea teritoriului (format analogic);
Z. Taxă utilizare domeniu public/privat al Comunei Bănești, persoane juridice pentru activități de organizare de șantier;
AA. Taxă aviz prealabil intervenție;
Taxele se achită anticipat prin virament în contul instituției deschis la Trezoreria           Câmpina sau în numerar la casieria Primăriei Comunei Bănești, iar veniturile realizate se utilizează pentru creșterea calității serviciului public specific prin achiziții de materiale și obiecte de inventar.
AB. Taxa specială pentru închirierea unor utilaje aflate în proprietatea comunei Bănești.
Taxa se achită anticipat prin virament în contul instituției deschis la Trezoreria Câmpina sau în numerar la casieria Primăriei Comunei Bănești, odată cu depunerea cererii pentru închirierea utilajului, iar veniturile realizate vor fi utilizate de către Compartimentul Administrarea Domeniului Public și Privat pentru achiziția de active fixe corporale, materiale, combustibil și consumabile, obiecte de inventar.



